दालों के भाव गिरे, रिटेलर्स कमा रहे हैं मुनाफा
जबखुदरा बाजार में दाल के भाव आसमान पर थे, दाल की कीमत 205 रुपए प्रति किलो तक पहुंची थीं। सरकार ने कालाबाजारी रोकने के साथ ही बफर स्टॉक बढ़ाने का फैसला किया। इसका असर ये हुआ कि थोक बाजार में दालों के भाव गिरने लगे, लेकिन क्या थोक बाजार में भाव गिरने का पूरा फायदा आम आदमी को मिला? इसका जबाव है नहीं। कड़वा सच यही है कि रीटेल मार्जिन के नाम पर फुटकर दुकानदार ग्राहकों को महंगे दामों पर ही दाल बेचकर खुद मुनाफा कमा रहे हैं।
अच्छी बरसात से दलहन की पैदावार अच्छी रही। मध्यप्रदेश, कर्नाटक, गुजरात एवं राजस्थान से दलहन की नई क्रॉप आने से दामों में भारी गिरावट दर्ज की गई। जिन दालों के दाम आसमान छूने लगे थे वह थोक कीमतें कम तो हुई, लेकिन आमजन को जितनी राहत मिली चाहिए थी, वह अब भी नहीं मिल पा रही है। थोक व्यापारी प्रकाश ठारानी ने बताया कि दालों की नई फसल आने से थोक कीमतों में गिरावट हुई है। तीन माह के भीतर दालों के दामों में 15 से 30 रुपए तक की गिरावट आई है।
hin_Deva hin_Deva hin_Deva